CELEX: 32022D1044
Language: sk
Date: 2022-06-28 00:00:00
Title: Rozhodnutie Politického a bezpečnostného výboru (SZBP) 2022/1044 z 28. júna 2022, ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2022)

30.6.2022   
               
               
                  SK
               
               
                  Úradný vestník Európskej únie
               
               
                  L 173/73
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/1044
         z 28. júna 2022,
         ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia 2013/354/SZBP sa Politický a bezpečnostný výbor (ďalej len „PBV“) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 13. októbra 2020 prijal rozhodnutie (SZBP) 2020/1541 (2), ktorým bola pani Natalija APOSTOLOVOVÁ vymenovaná za vedúcu misie EUPOL COPPS na obdobie od 15. novembra 2020 do 30. júna 2021.
                  
               
                     (3)
                  
                  
                     Rada 28. júna 2021 prijala rozhodnutie (SZBP) 2021/1066 (3), ktorým sa predlžuje mandát misie EUPOL COPPS do 30. júna 2022.
                  
               
                     (4)
                  
                  
                     PBV 1. júla 2021 prijal rozhodnutie (SZBP) 2021/1128 (4), ktorým sa mandát pani Natalije APOSTOLOVOVEJ ako vedúcej misie EUPOL COPPS predlžuje do 30. júna 2022.
                  
               
                     (5)
                  
                  
                     Rada 27. júna 2022 prijala rozhodnutie (SZBP) 2022/1018 (5), ktorým sa mandát misie EUPOL COPPS predlžuje na obdobie od 1. júla 2022 do 30. júna 2023.
                  
               
                     (6)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Natalije APOSTOLOVOVEJ ako vedúcej misie EUPOL COPPS na obdobie od 1. júla 2022 do 30. júna 2023,
                  
               PRIJAL TOTO ROZHODNUTIE:
         
            Článok 1
            Mandát pani Natalije APOSTOLOVOVEJ ako vedúcej policajnej misie Európskej únie na palestínskych územiach (EUPOL COPPS) sa týmto predlžuje na obdobie od 1. júla 2022 do 30. júna 2023.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2022.
         
         
            V Bruseli 28. júna 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 185, 4.7.2013, s. 12.
         
            (2)  Rozhodnutie Politického a bezpečnostného výboru (SZBP) 2020/1541 z 13. októbra 2020 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2020) (Ú. v. EÚ L 353, 23.10.2020, s. 8).
         
            (3)  Rozhodnutie Rady (SZBP) 2021/1066 z 28. júna 2021, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 229, 29.6.2021, s. 13).
         
            (4)  Rozhodnutie Politického a bezpečnostného výboru (SZBP) 2021/1128 z 1. júla 2021, ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2021) (Ú. v. EÚ L 244, 9.7.2021, s. 3).
         
            (5)  Rozhodnutie Rady (SZBP) 2022/1018 z 27. júna 2022, ktorým sa mení Rady (SZBP) 2013/354 o policajnej misii Európskej únie na palestínskych územiach (EUPOL COPPS) (Ú. v. EÚ L 170, 28.6.2022, s. 76).